Dieta mediterranea

'A dieta mediterranea è 'a cucina d"e paese d"o sud 'e l'Europa (cumm'a l'Italia, a' Franza 'a Grecia e 'a Spagna) e d"o nord 'e ll'Africa (comm'ô Marrocco, 'a Tunisia e 'o Libanone).

Chistu tipo 'e magnà fuje scurdata 'int"ô periodo d"a crescenza economeca 'e l'anne sessanta e settanta pecché fuje cunzederata 'o magnà d"e cuntadine e 'e pòvere, cuntro 'o magnà Merecano grasso e uognuso. Mo parò 'a gente recanosceno ca è buono p"a salute 'a dieta mediterranea. Pe chisto s'entrezzeno sempe re chiù 'e cunzumature e quinne 'sta dieta mo è addeventata canosciuta pe tutt"o munno, specie adopp'a l'anne novanta. 'Nt"ô 2010 è stata proclamata patremonio orale e immateriale 'e l'ummanetà.

Storia
'O 1939, nu miedeco ca se chiamava Lorenzo Piroddi (Genova 1911-1999) cummenzaie a studià l'effetto d"o magnà 'ncopp"â salute e scrivette pure 'o libbro Cucina Mediterranea. Isso fuje cunzederato 'o pate d"a dieta mediterranea. Cacch'anne doppo, 'o merecano Ancel Keys (1904-2004) ha nutato ca 'e abbetante 'e Nicotera e de l'isola 'e Creta, pure ca magnavano saia grasso, quase quase non 'i meneveno mai l'attacche de core e teneveno 'a pressione vassa vassa. Keys ha ditto ca avev'a essere 'o fatto ca tutt"o grasso ca magnavano 'sti chrestiane meneva 'e l'uoglie d'aulive e no da l'annemale. Co quest'idea, ha cummenzato 'o Studio d"e Sette Paise (Seven Countries Study), cumparanno 'e diete 'e 12'000 perzune 'nt'a sette paise (l'Italia, 'a Grecia, 'e State Aunite, 'a Finlandia, 'o Giappone, l'Ulanna e 'a Jugoslavia). Ha truato finalmente ca chille d"e paese mediterranie ca magnavano saia verdura e l'uoglie d'aulive campavanao chiù de chille d"e paise r"o nord, comm'â Finlandia, ca magnavano saia carne rossa e burro. Keys ha continuato 'e studie a l'Italia a Nicotera, Crevalcore e Montegiorgio. Keys s'è sistemato a Pollica,'nt"ô Ciliento, andó campaie cient'anne.

Alimiente prencepale
'A dieta mediterranea cunzista re saia pane, frutta, verdura, ceriale, uoglio 'e aulive, pesce e vino. 'E popole r"o Mediterraneo magnano saia grasso ma tenno mena malatie d"o core front"ê Merecane ca magnano 'o stisso grasso. 'O fatto è ca 'a granna quantetà d'uoglio d'aulive ausata rint"â cucina mediterranea fa cuntravelancia 'ô grasso 'e l'animale. Se sa ca l'uoglio d'aulive avvascia 'e livelle 'e cholesterolo 'int"ô sanghe e se penza ca 'o cunzumo moderato d"o vino co lo pasto protegge pure, forze p"e antiossidante ca tene 'o vino. Seconn"ê studie, 'a dieta mediterranea demenuisce re metà 'o rischio 'e murì 'e na malatia d"o core.

Benefice
Na dieta re legume e verdura è bona p"o core. Anze, dice ca cummatte finache 'e tummore, l'allergie e l'asma, l'uoglie r'aulive.  Seconn'a cierte studie, 'o magnà mediterraneo protegge pure 'e cervelle e mantene 'u raggionamiento. 'Nt"â vecchiaia, chille ch'hanno seguito 'a dieta mediterranea s'empazziscene re meno e tenne meno rischio r'encappà l'Alzheimer. 'O magnà mediterraneo cuntene saia vetamine. Ha truato n'ato studio ca 'sta dieta fa secchenì e ca vassa 'a 'nfiamazione e arresana 'e regnune. Vassa pure 'a pressione r"o sango e 'o fa circulà, pecché 'o magnà mediterraneo non tene assaia culastarolo (cholesterolo). Nu studio 'e nu mellione e mezze 'e perzune (seguite tra tre e decedotto anne) ha truata ca chille ca magnano a la mediterranea tenne meno rischio re chiappà l'Alzheimer e 'o Parkinson's e de murì d"o cancro o 'e malatie d"o core. 'Ntutte, chillo ca magnano acussí campano chiú saie e chiú meglio de l'aûte.

Categoria:Cucina